ବିଜୟ କୁମାର ଜେନା

ବିଜୟ କୁମାର ଜେନା(ଜନ୍ମ : ୨୪/୦୪/୧୯୬୭) ଜଣେ ଓଡ଼ିଶୀ ସଙ୍ଗୀତ ବିଶାରଦ ଓ ଗୁରୁ ।http://sambad.in/metro/bijay-jena-odisha-sangeet-natak-akademi-secretary-58317/ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟାପନା(ଯୋଗଦାନ :୨୪/୧୨/୨୦୦୨) କରିବା ସହ ଜାତୀୟ, ଆନ୍ତର୍ଜାତୀୟ ସ୍ତରରେ ବହୁବାର ଓଡ଼ିଶୀ ସଙ୍ଗୀତ ପରିବେଷଣ କରି ସେ ଏହାର ଲୋକପ୍ରିୟତା ବୃଦ୍ଧି କରିବାର ପ୍ରଚେଷ୍ଟା କରିଛନ୍ତି । ସେ ୬୦ଟି ଦେଶରେ ଓଡ଼ିଶୀ ସଙ୍ଗୀତ ପରିବେଷଣ କରିସାରିଛନ୍ତି । ଗୁରୁ ରାମହରି ଦାସଙ୍କୁ ବିଜୟ ନିଜର ଆଦର୍ଶ ମନେକରନ୍ତି । ୧୯୮୫ମସିହାରେ ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ସେ ଜଣେ ଛାତ୍ର ଭାବେ ଯୋଗ ଦେଇଥିଲେ । ସେଠାରେ ଗୁରୁଭାବରେ ରାମହରି ଦାସଙ୍କ ସାନ୍ନିଦ୍ଧ୍ୟ ଲାଭ କରିଥିଲେ । ସେବେଠାରୁ ଗୁରୁଶିଷ୍ୟ ଭାବରେ ଓ ଓଡ଼ିଶୀ ସଙ୍ଗୀତର ସାଧକ ଭାବରେ ସେ ବହୁବାର ବିଭିନ୍ନ ସ୍ଥାନରେ ରାମହରିଙ୍କ ସହ ସଙ୍ଗୀତ ପରିବେଷଣ କରିଛନ୍ତି । ଗୁରୁ କେଳୁଚରଣ ମହାପାତ୍ରଙ୍କ ନୃତ୍ୟ ପରିବେଷଣରେ ମଧ୍ୟ ସେ ଦଶବର୍ଷ ଧରି ସଙ୍ଗୀତ ପରିବେଷଣ କରିଛନ୍ତି ।http://www.thehindu.com/features/friday-review/dance/a-decade-after/article5943492.ece ସେ ଏକକ ସଙ୍ଗୀତ ମଧ୍ୟ ପରିବେଷଣ କରନ୍ତି । ୨୦୦୨ ମସିହାରେ ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗ ଦେଇଥିଲେ ।  ୨୦୧୮ ମସିହାରେ ସେ ଓଡ଼ିଶା ସଙ୍ଗୀତ ନାଟକ ଏକାଡେମୀର ସଚିବ ଭାବରେ ନିଯୁକ୍ତ ହୋଇଥିଲେ । ଏହି ପଦରେ ସେ ଦୁଇବର୍ଷ ଧରି ଅବସ୍ଥାପିତ ହୋଇଥିଲେ । ବର୍ତ୍ତମାନ ସେ  ଉତ୍କଳ ସଙ୍ଗୀତ ମହାବିଦ୍ୟାଳୟର ଅଧ୍ୟକ୍ଷ ଭାବରେ କାର୍ଯ୍ୟରତ

ସଂକ୍ଷିପ୍ତ ଜୀବନୀ
ବିଜୟ, ପୁରୀ ଜିଲ୍ଲା ବ୍ରହ୍ମଗିରିବ୍ଳକ ଅନ୍ତର୍ଗତ ଡିମିରିଶାଳ ପଞ୍ଚାୟତର କାଣ୍ଡଗଦା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଯୋଗୀ ଜେନା ଓ ମାତାଙ୍କ ନାମ ସବିତା ଥିଲା । ଶୈଶବରୁ ସେ ମାତାଙ୍କୁ ହରେଇଥିଲେ । ବଡ଼ଭାଇ ହାଡ଼ିବନ୍ଧୁ ଜେନା ଓ ଭାଉଜଙ୍କଦ୍ୱାରା ସେ ପରିପାଳିତ ହୋଇଥିଲେ ।  ପିଲାବେଳୁ ତାଙ୍କର ସଙ୍ଗୀତ ପ୍ରତି ଆଗ୍ରହ ରହିଥିଲା । ନିଜ ଗ୍ରାମର କାଶୀନାଥ ଜେନାଙ୍କଠାରୁ ସେ ସଙ୍ଗୀତ ଶିକ୍ଷା ଆରମ୍ଭ କରିଥିଲେ । ପୁରୀରେ କଲେଜ ପାଠ ପଢ଼ିବା ସମୟରେ ସୁରଭାରତୀ ସଙ୍ଗୀତାନୁଷ୍ଠାନର ପ୍ରତିଷ୍ଠାତା ବଳଭଦ୍ର ପ୍ରତିହାରୀଙ୍କଠାରୁ ସେ ସଙ୍ଗୀତ ଶିକ୍ଷା କରିଥିଲେ । ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟୟନ କରିବା ସମୟରେ ସେ ଗୋପାଳ ଚନ୍ଦ୍ର ପଣ୍ଡା, ଭିକାରୀ ବଳ ଓ ରାମହରି ଦାସଙ୍କଠାରୁ ସଙ୍ଗୀତ ଶିକ୍ଷାଲାଭ କରିଥିଲେ । ଗୀତ ଗୋବିନ୍ଦ ଗାୟନ ସେ ରଘୁନାଥ ପାଣିଗ୍ରାହୀଙ୍କଠାରୁ ଶିକ୍ଷା କରିଥିଲେ । ତାଙ୍କ ଧର୍ମପତ୍ନୀ ହରପ୍ରୀୟା ସ୍ୱାଇଁ ମଧ୍ୟ ଜଣେ ଗାୟିକା ।http://www.thehindu.com/todays-paper/tp-national/tp-otherstates/A-modest-mission-of-promoting-Odissi-music/article15294837.ece

 ରଚନାବଳୀ 
ଓଡ଼ିଶୀ ସଙ୍ଗୀତ ଉପରେ ପର୍ଯ୍ୟବେସିତ ସେ ଦୁଇ ଖଣ୍ଡ ପୁସ୍ତକ ରଚନା କରିଛନ୍ତି ।
 ଓଡ଼ିଶୀ ସଙ୍ଗୀତ ଗାୟନ ପଦ୍ଧତି (କ୍ରିୟାତ୍ମକ)
 ସଙ୍ଗୀତ ଚନ୍ଦ୍ରିକା (ତଥ୍ୟାତ୍ମକ)

 ସମ୍ମାନ ଓ ପୁରସ୍କାର 
 କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୨୧
 କ ସଙ୍ଗୀତ ସମ୍ମାନ
 ଚିନ୍ତା ଓ ଚେତନା ରାଷ୍ଟ୍ରୀୟ ସମ୍ମାନ
 ଡକ୍ଟରେଟ ( ଉତ୍କଳ ବିଶ୍ୱବିଦ୍ୟାଳୟ )

 ଆଧାର 

ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ସଙ୍ଗୀତ
ଶ୍ରେଣୀ:ଓଡ଼ିଶାର ଗାୟକ
ଶ୍ରେଣୀ:ଓଡ଼ିଆ ଗାୟକ